open-index/open-wikipedia-markdown huggingface dataset:
దామెర వేంకటపతి

## దామెర వేంకటపతి  తన గురించి తన పద్యాలలో  ...

ఈకవి పద్మనాయకకులజుడైన శూద్రుడు; ఈపద్మనాయక కులమువారి నీదేశమునందు వెలమలని వాడుదురు. ఈకవి తాత సంస్థానాధిపతియై వేంకటగిరి సంస్థానాధిపతులైన వెలుగోటివారితో సంబంధబాంధవ్యములను జేసినవాడు. ఈకవి తన మేనత్తయైన వేంకటాంబను వెలుగోటి యాచమనాయనికుమారు డయిన కస్తురిరంగనాయని కిచ్చినట్టును ఆదంపతులకు యాచమనాయడు పుత్రుడైనట్టును చెప్పి యాతనిని తనబహుళాశ్వచరిత్రమునం దిట్లు వర్ణించాడు.

 సీ. ఉత్తరమల్లూరియొద్ద దావలుపాపవిభుని గొట్టిననాటివిజయకలన
   చెంగలుపట్టు వీక్షించి లగ్గలుపట్టి యాక్రమించిననాటివిక్రమంబు
   పాళెముకోటవెల్పల నాజి యతిరాజు జరగజేసిననాటిశౌర్యపటిమ
   తిరుమల జేరి ధాత్రినిమన్నెరాజుల బాఱదోలిననాటిబాహుబలము
   
   మున్నెతోపూర జగ్గరాణ్ముఖుల నొంచి
   మధురదొర జెంజిమన్నీని మద మడంచి
   తిరుచనాపల్లి దొర దోలుతేజము గల
   మేటి వెలుగోటియాచని సాటిగలరె! 
## కవి కాలము గురించి చెప్పిన పద్యాదారాలు
కవియొక్క మేనత్తభర్తయైన కస్తురి రంగనాయడు గోలకొండ మహమ్మదీయులను కొండవీడు వినుకొండ ప్రభువులను గెలిచి, 1579 వ సంవత్సరమునందు చంద్రగిరియందున్న విజయనగరపు రాజులపక్షమున యుద్ధముచేసి వారిశత్రుల నోడించెను. కవియొక్క మేనత్తకొడుకయిన యాచనాయడు చెంగల్పట్టుమండలములోని మధురాంతకములో వాసముచేసి విజయనగరాధిపతియైన వేంకటపతిరాయలవలన పెరమాడి సీమను బహుమానమందెను; అంతేకాక యితడు 1602 వ సంవత్సరమునందు శత్రువులతో యుద్ధముచేసి వారి నోడించెను; ఆవఱకు పరులపాలైన వేంకటగిరిని మరల స్వాధీనము చేసికొనెను. కవియు [ 217 ] నీతనికాలములోనివాడే యయినందున నతడు పదునాఱవశతాబ్దాంతమునందును పదునేడవశతాబ్దాదియందును నుండినవాడు. ఈకవితాను బహుళాశ్వచరిత్రమును జేయకుమునుపు కృష్ణకథ నొకదానిని జేసి దానిని రామభద్రున కంకితము చేసినట్లు బహుళాశ్వచరిత్రములో రామభద్రుడు త న్నుద్దేశించినట్లీ క్రిందిపద్యములో జెప్పుకొన్నాను.

 ఉ. దామెరవేంకటప్రభువతంసుని వేంకటభూప మాపయిన్
   శ్రీమెఱయంగ గృష్ణకథ చెప్పితి నిప్పుడు నీదుతండ్రియున్
   మామకభక్తు డాతనికి మాకును భేధము లేదుగాన నీ
   వామహిమాడ్యుపేర బహుళాశ్వచరిత్రము చెప్పు మెప్పుగన్. 
## ఈ కవి కవిత్వ లక్షణములు తెలిపెడి రెండు పద్యములు
ఈబహుళాశ్వచరిత్ర మయిదాశ్వాసములు కలదయి రసవంతమయి సలక్షణమయినదిగా నున్నది. అందుండి రెండుపద్యములు ఉదాహరణముగా:

 చ. తటముల జుట్టుకొన్న బిగిదన్నినక్రొన్ననపొన్నగున్నలన్
   జిటపొటమంచు మంచుజడి చిల్కెడిగొజ్జగికిన్ రసాలపున్
   జిటిపొటితేనెవానలకు జేసినకాల్వలతేటనీటిప
   ల్లటముల నిక్కు నక్కొలకులచ్చికి మెచ్చిరి వచ్చినెచ్చెలుల్. [ఆ.2] 

 ఉ. రాముని జూచి కామునిశరంబుల గాసిలి చేష్టదక్కి కాం
   తామణి యుండెనోర్తు రఘునందనపాదరజంబుచేత మున్
   గోమలిరేఖ ఱాతి కొడగూడెనొ లేదొ యటంచు నెంచి లీ
   లామహితాంగ మొందగ శిలామయరూపము దాల్చెనోయనన్. [ఆ.4] 

## మూలాల జాబితా
ఆంధ్ర కవుల చరిత్రము - రెండవ భాగము (1949) రచించినవారు కందుకూరి వీరేశలింగం పంతులు [దామెర వేంకటపతి]

వర్గం:తెలుగు కవులు
1979 గోదావరి పుష్కరాలు

1979 సంవత్సరంలో గోదావరి నది సంబంధించిన పుష్కరము యొక్క విశేషాలు :

1979 ఆగస్టు 29 నుంచి సెప్టెంబరు 9 వరకూ జరిగాయి.
## పుష్కరాల నిర్వాహక కమిటీ
* డా. మర్రి చెన్నారెడ్డి (ఆంధ్రప్రదేశ్ ముఖ్యమంత్రి)
* సంగీత వెంకటరెడ్డి (పశుసంవర్థక శాఖ మంత్రి)
* ఎస్. నారాయణన్ (తూ.గో. జిల్లా కలెక్టర్, పుష్కర కమిటీ చైర్మన్)
* డీ. కే. పన్వార్ ( రాజమండ్రి సబ్ కలెక్టర్, పుష్కర కమిటీ కార్యదర్శి)
* ఆరేపల్లి సుబ్బారావు (స్పెషలాఫీసర్)
* తటవర్తి సత్యవతి (రాజమండ్రి శాసనసభ సభ్యులు)
* కె. చంద్రమౌళి (దేవాదాయ శాఖ కమిషనర్)

## తి.తి.దే. సేవలు
తిరుమల తిరుపతి దేవస్థానములు మొదటిసారిగా ఈ పుష్కరాలలో తమ ధార్మిక సేవలను డా. రావుల సూర్యనారాయణ మూర్తి ఆధ్వర్యంలో అందించింది. అప్పటి ముఖ్యమంత్రి డా. మర్రి చెన్నారెడ్డి ఆదేశాల మేరకు అప్పటి ఇ.ఒ. శ్రీ పి.వి.ఆర్.కె ప్రసాద్ కార్యక్రమ ప్రణాలికను చిత్రించారు.

అయితే గోదావరి నది పుష్కరాల్లో తితిదే భాగస్వాయ్యమవడం అదే మొదటిసారి కాబట్టి ఏదైనా కొత్తగా చేద్దామని పి.వి.ఆర్.కె. ప్రసాద్ సూచించడంతో.. మూడు ప్రత్యేకతలతో పుష్కరాలలో యాత్రికులకు, భక్తులకు భక్తితత్వాన్ని అందించడానికి టి.టి.డి. శ్రీకారం చుట్టింది. 1. స్వామి, 2. ధార్మిక కార్యక్రమాలు, 3. ఆధ్యాత్మిక గ్రాథాల పంపిణి. ఈ మూడింటిని దృష్టిలో పెట్టుకొని పూర్తి ప్రణాళికతో, మంచి టీంతో రాజమండ్రికి వచ్చారు. మొత్త అన్ని విభాగాలను సమన్వయపరిచే బాధ్యత సూర్యనారాయణమూర్తి గారు తీసుకున్నారు.

సుబ్రహ్మణ్య మైదానంలో శ్రీ వేంకటేశ్వరస్వామిని ప్రతిష్ఠించారు. అర్చకులని, సిబ్బందినీ తీసుకువచ్చారు. ఈ మైదానం అంతా పెండాల్స్ నిర్మించి ధార్మిక కార్యక్రమాలను ప్రారంభించారు. అర్ధరాత్రి వరకు హరికథలు, పురాణ కార్యక్రమాలు, ఆధ్యాత్మిక ఉపన్యాసాలు వంటివి ఏర్పాటుచేశారు. వీటన్నింటికి ప్రజలనుండి మంచి స్పందన వచ్చింది.

ధార్మిక సాహిత్యానికి ప్రజాదరణ లేదనే అభిప్రాయం ఉండేది. కాబట్టి ఆ సాహిత్యాన్ని నామమాత్రపు ధరకే అందించాలన్నది చెన్నారెడ్డిగారు చెప్పి, ఆ బాధ్యతను టి.టి.డి.కి అప్పగించారు. ఒక్కో పుస్తకం 10వేల కాపీలను ముద్రించి పుష్కరాలకు తీసుకువచ్చి సుబ్రహ్మణ్య మైదానంలోనే గ్రంథ విక్రయశాలను ప్రారంభించారు. నామమాత్రపు ధర 20 పైసల నుండి 50 పైసలుగా నిర్ణయించారు.

జనం చాలామంది వచ్చి పుస్తకాలు కొనుక్కొని వెళ్లారు. కళాకేంద్రం ప్రారంభించడానికి వచ్చిన చెన్నరెడ్డిగారు అక్కడి ఏర్పాట్లను పరిశీలిస్తూ పుస్తకాల షాపు దగ్గరికి వచ్చి అక్కడ జనసంద్రాన్ని చూసి చాలా ఆనందించి, అక్కడి నిర్వాహకుల్ని అభినందించారు. ఆవిధంగా తెచ్చిన స్టాక్ మొదటి మూడు నాలుగు రోజుల్లోనే అయిపోవడంతో మళ్లీ కొన్ని పుస్తకాలు ప్రింట్ చేయించి పంపించారు. అలా పుష్కరాల 12 రోజులూ పుస్తకాలను విక్రయించారు.

ఆ స్ఫూర్తితోనే టి.టి.డి. ఆధ్యాత్మిక గ్రంథాలని అచ్చవేయడమన్నది ఉద్యమస్థాయిలో ప్రారంభించి నిరాటంకంగా కొనసాగుతున్నది. ఆ తరువాత వివిధ స్థాయిల్లో, పలు ప్రమాణాలతో అత్యుత్తమ స్థాయి గ్రంథాల ప్రచురణ, పలు గ్రంథాలకు ఆర్థికసాయం అందించడమన్నది టి.టి.డి. స్వీకరించింది.
ఈ గ్రంథాల ప్రచురణకు స్ఫూర్తి గోదావరి పుష్కరాలేనని చెప్పవచ్చు.

## మూలాలు

* గత పుష్కరాలలో తి.తి.దే. ధార్మిక సేవ - డా. రావుల సూర్యనారాయణ మూర్తి, మాతల్లి గోదావరి, సప్తగిరి పుష్కర ప్రత్యేక సంచిక, 2003, పేజీలు: 84-5.

వర్గం:గోదావరి నది
వర్గం:గోదావరి పుష్కరాలు
అజ్హగీయ మనవాళ్ పెరుమాళ్ ఆలయం

**ఉరయూరు**, ** ఉఱైయూరు ** లేదా **ఉరైయూరు,** ఇది ప్రస్తుతం తిరుచిరాపల్లిలో భాగంగా ఉన్న ఒక ప్రాంతం . మొదటి నుండి 8వ శతాబ్దం వరకు పూర్వ ఆరంభ చోళుల రాజధాని. ఉరయూర్ అనే పదానికి తమిళంలో నివాసం అని అర్ధం. ఇక్కడ కావేరీ నది దక్షిణ తీరంలో ప్రాచీనమైన కోట ఉంది. తరువాత పాలించిన చోళులు 9వ శతాబ్దం నుండి తంజావూరును రాజధానిగా చేసుకున్నారు.

ఇక్కడ ప్రముఖ దేవాలయాలలో నాచ్చియార్ దేవాలయం వైష్ణవ దివ్యదేశాలలో ఒకటిగా భారతదేశంలో ప్రసిద్ధిచెందింది. ధర్మవర్మ పుత్రికగా లక్ష్మీదేవి అవతరించి వాసలక్ష్మి అనే పేరుతో శ్రీ రంగనాథుని పరిణయమాడిన స్థలమిది. శ్రీరంగములో జరిగే ఆది బ్రహ్మోత్సవం మూడవనాడు శ్రీ రంగనాథుడు ఉరైయూరు వేంచేసి వాసలక్ష్మితో ఏకాసనాసీనులై భక్తకోటిని అనుగ్రహిస్తాడు.

## వివరణ
అళగియ మణవాళన్ - వాసలక్ష్మి (ఉరైయూర్‌వల్లి నాచ్చియార్) - కల్యాణ పుష్కరిణి - కుడమురుట్టి నది - కల్యాణ విమానము - ఉత్తర ముఖము - నిలచున్న సేవ - ముప్పది మూడు కోట్ల దేవతలకు ధర్మవర్మకు, రవివర్మకు ప్రత్యక్షం - తిరుమంగై యాళ్వార్ కీర్తించింది.

## విశేషాలు:
ధర్మవర్మ పుత్రికగా లక్ష్మీదేవి అవతరించిన వాసలక్ష్మి అను పేరుతో శ్రీరంగనాధుని పరిణయమాడిన స్థలం. మీన మాసములో శ్రీరంగములో జరుగు ఆది బ్రహ్మోత్సవం మూడవనాడు శ్రీరంగనాథులు ఉరైయూరు వేంచేసి వాసలక్ష్మితో ఏకాసనాసీనులై భక్తకోటికి అనుగ్రహిస్తాడు. శ్రీరంగనాథుడు మేష మాసం, ఉత్తరా నక్షత్రాన అవతరించాడు. ఇచట స్వామి ప్రయాగ చక్రముతో వేంచేసిఉంటాడు తిరుప్పాణి ఆళ్వార్లు ఈ క్షేత్రముననే అవతరించాడు. ఈ క్షేత్రమునకు "కోళి" యని "నాచ్చియార్ కోయిల్" అని తిరునామాలు ఉన్నాయి. ఇది తిరుచ్చిలో ఒక భాగం. తిరుచ్చి నుండి 2 కి.మీ. టౌన్ బస్ సర్వీసులు ఉన్నాయి.

## సాహిత్యంలో ఉరైయూర్

శ్లోకం: 
లక్ష్మీ చరణ ళాక్షాంక సాక్షి శ్రీవత్స వక్షసే
క్షేమంకరాయ సర్వేషాం శ్రీరంగేశాయ మంగళమ్‌ |

శ్లోకం: 
శుభే కల్యాణ్యాఖ్యాప్రథిత వర తీర్థేషు నిచుళా
పురే పారే రమ్యే శుభ కుడమురుట్ట్యాఖ్య సరితః
విమానే కల్యాణే ధనపతి దిశావక్త్ర రుచిరః
స్థితో భాతి శ్రీమాన్ వరవర సమాఖ్యో మధురపుః

శ్లోకం: 
త్రయస్త్రింశత్కోటిదేవ రవిధర్మాది గోచరః
కలిధ్వంసి ముని స్తుత్యో వాసలక్ష్మీ సమంవితః



పాశురము :
కోళయం కూడలుమ్‌ కోయిల్ కొణ్డ కోవలరే యొప్పర్; కున్ఱమన్న
పాళయమ్‌ తోళుమోర్ నాన్గుడైయర్ పణ్డివర్‌తమ్మైయుం కణ్డఱియోమ్;
వాళయరో వివర్‌వణ్ణ మెణ్ణిల్ మా కాడల్ పోన్ఱుళర్; కైయిల్ వెయ్య
ఆళయొన్ఱేన్దియోర్ శజ్గు పత్తియచ్చో వొరువ గియవా. తిరుమంగై ఆళ్వార్ - పెరియతిరుమొల్ 9-2-5.


## ఇవి కూడా చూడండి
* ఉరైయూరు

## మూలాలు
* Nilakanta Sastri, K.A. (1935). The CōĻas, University of Madras, Madras (Reprinted 1984).

## బయటి లింకులు
*Sri Azhagiya Manavala Perumal Temple

వర్గం:వైష్ణవ దివ్యక్షేత్రాలు
వర్గం:హిందూ దేవాలయాలు
వర్గం:తమిళనాడు పుణ్యక్షేత్రాలు
ముద్దరాజు రామన్న

**ముద్దరాజు రామన్న** తెలుగు రచయిత, కవి. 

## జీవిత విశేషాలు
అతను నందవరీక నియోగి బ్రాహ్మణుడు. అతని తండ్రి గణపయామాత్యుడు. అతను 16వ శతాబ్దము వాడని తెలియుచున్నది. మనకు లభ్యమౌతున్న నాలుగు తరంగాలలో ఈయన తాతంభట్టు ఒరవడినే కొనసాగిస్తూ ప్రతి సూత్రానికి ఉదాహరణలిచ్చాడు. అయితే, ఈయన ఉదాహరణల కోసం ఎక్కువగా కవిత్రయం రాసిన మహాభారతం మీదే ఆధారపడడం విశేషం. 

## రచనలు
అతను  కవిజనసంజీవని అనే లక్షణ గ్రంథము రచించెను. అతడు   రాఘవపాండవీయమున కు వ్యాఖ్యానమునుగూడ వ్రాసెను. ఈకవి "శ్రీమన్మదనగోపాలకృపాకటాక్ష సంప్రాప్తసారసారస్వత సంపదానంద" యని గద్యమునందు వ్రాసికొన్నను లక్షణగ్రంథమును బట్టి కవిత్వపటుత్వనిర్ణయము చేయబూనుట యుచితముకాదు.  ఇతడించుమించుగా  లింగమగుంట తిమ్మకవితోడి సమకాలికు డగుటచే నీకవి లోక సంజీవనినుండి యతడు తన సులక్షణసారములో నేమియు గైకొనలేదు.

## మూలాలు

;
రుద్రయ్య

**రుద్రయ్య** తెలుగువారిలో కొందరి పేరు.

**రుద్రయ్య** పేరుతో విడుదలైన తెలుగు సినిమాలు:
* కటకటాల రుద్రయ్య - 1978 తెలుగు సినిమా.
* పల్నాటి రుద్రయ్య - 1989 తెలుగు సినిమా.
* ఖైదీ రుద్రయ్య - 1986 తెలుగు సినిమా.
* రిక్షా రుద్రయ్య - 1994 తెలుగు సినిమా.
----
* కంసాలి రుద్రయ్య - ప్రముఖ తెలుగు కవి.
ఉదయ ఘంటలు

**ఉదయ ఘంటలు** తెలంగాణా రచయితల సంఘం సంపాదకత్వంలో వెలువడిన అఖిలాంధ్ర కవుల గేయ సంపుటి.  దీనిని వట్టికోట ఆళ్వారుస్వామి ఆధ్వర్యంలో నడిచిన **దేశోధ్ధారక గ్రంథమాల** తన 15వ ప్రచురణగా 1953, డిసెంబరు నెలలో హైదరాబాదు నుండి వెలువరించింది. ఈ సంపుటిలో 56గురు సుప్రసిద్ధ కవులు రచించిన 82 శీర్షికలు ఉన్నాయి. ఈ గేయకవితలు దేశీయ సాంఘిక సమస్యలు, ఆర్థిక సమస్యాలోపాలు, ప్రపంచ క్లిష్ట పరిస్థితులు, పీడిత మానవ సంఘటనలను ఇతివృత్తాలుగా కలిగి ఉన్నాయి. ఈ పుస్తకానికి కిర్మీరం పేరుతో సంపాదకీయం తెలంగాణా రచయితల సంఘం వ్రాసింది.
## గేయాల జాబితా

## పత్రికాభిప్రాయం
* ఈ కావ్యములోని భావాలు, శైలి పాఠకులలో ఉత్సాహాన్ని, ఉల్లాసాన్ని రేకెత్తించడమే కాక ప్రపంచసమస్యల పరిష్కారంపట్ల ఆసక్తిని రేకెత్తించగలవు. ఇందలి భావాలు కళారాధనను, తాత్కాలిక విప్లవాన్ని పురికొల్పేవి, శాశ్వతంగా ప్రపంచసమస్యల పరిష్కారమునకు దోహదమివ్వగలవి. కాని ప్రపంచసమస్యల పరిష్కారమునకు ఇందలి కవుల భావాలు ఆధారము కాకపోయినా ప్రజల హృదయాలు నవచైతన్యవిలసితములగుటకు, ప్రపంచ సమస్యల గురించి, వాని పరిష్కారావకాశములను పాఠకులు ఆలోచించి వ్యవహరించుట కవకాశములు విస్తృతము కాగలవు. - గృహలక్ష్మి
* “మెరపువలె పరుగిడు, మా ఊహాతరంగాలకు, బక్కెద్దులనాపే, పగ్గాలు పనికొస్తాయా?” అని కాళోజీ నారాయణరావన్నట్లు ఈ సంపుటము నిండా బ్రతికి ఉన్న వ్యావహారికంలోనే తళుక్కుమంటున్నాయి భావాలు. మరణించిన మాటల కూర్పుకి పనికొచ్చే వృత్తాలు ఉదయఘంటలులో లేవు. అయితే “గ్రాంథికభాష”లోని కూర్పులు వింత నడకలతో ఉన్నాయి. పఠాభి **నటరాట్టు**, పుట్టపర్తి **ఓ భ్రమరీ**, సి.నారాయణరెడ్డి **జలద గీతి**, వి.దుర్గాప్రసాదరావు **ఉషోబాల** ఈ రకము. అయితే దీనికి ప్రతిగా యెంకిపాటల భాషమాత్రము ఎక్కువగా వినబడదు ఉదయఘంటలులో. మాత్రాచ్చందస్సూ, మాటలాడేభాషా, ఈ రెండూ బొమ్మా బొరుసూను ఉదయ ఘంటలుకి. ఇదివరకటి కవులు దర్శించని సౌందర్యం పొట్లపల్లి రామారావు **చీమలబారు**లో, పుట్టపర్తి **ఓ రజనీ**లో, నార్ల **వెన్నెల**లో, మాణిక్యరావు **పిల్లలము**లో, నారాయణరెడ్డి **గేయం రాయాలి**లో, సుబ్బరామశాస్త్రి **ఆంధ్రగీతి**లో కనబడుతుంది. - కిన్నెర

## మూలాలు

వర్గం:తెలుగు పుస్తకాలు
వర్గం:1953 పుస్తకాలు
మార్లెగుంటపాలెం

**మార్లెగుంటపాలెం** ప్రకాశంజిల్లా మద్దిపాడు మండలానికి చెందిన రెవెన్యూయేతర గ్రామం.
 
 

## దర్శనీయ ప్రదేశములు/దేవాలయాలు
ఈ గ్రామంలో శ్రీ అభయాంజనేయస్వామివారి విగ్రహం ఆవిష్కరించి 41 రోజులైన సందర్భంగా, 2015, మే నెల-16వ తేదీ శనివారంనాడు, మండల దీక్షావిరమణ కార్యక్రమం నిర్వహించారు. స్వామివారికి పంచామృత స్నపన, మహాశాంతిహోమం, హనుమాన్ చాలీసా పారాయణం చేసారు. అనంతరం, విచ్చేసిన భక్తులకు అన్నదానం నిర్వహించారు. 
 
## గ్రామ విశేషాలు
### వృద్ధాశ్రమం
ఈ గ్రామంలో, సరోజ్ సేవా ఫౌండేషన్ నిర్మించుచున్న వృద్ధాశ్రమానికి, నందిపాడు (మద్దిపాడు మండలం, ప్రకాశం జిల్లా) ప్రాథమిక సహకార పరపతి సంఘం అధ్యక్షులు  మండవ వెంకటరావు, 2017, ఫిబ్రవరి-4న, పది లక్షల విరాళం అందించారు.

ఈ గ్రామంలో, మూడు ఎకరాల విస్తీర్ణంలో, ఆధునిక సదుపాయలతో, 70 మంది వృద్ధులకు ఆశ్రయం కల్పించడానికి నిర్మించిన ఈ ఆశ్రమాన్ని, 2017, ఆగస్టు-16న ప్రారంభించెదరు. ఈ ఆశ్రమ నిర్వహణకు మారెళ్లగుంటపాలెం గ్రామస్థులు శ్రీ బత్తుల వెంకటరావు 2 లక్షల రూపాయలు వితరణగా అందించగా, బసవన్నపాలెం గ్రామస్థులు  మండవ రంగారావు ఒక లక్ష రూపాయలు వితరణగా అందించారు.

## మూలాలు


## వెలుపలి లింకులు
వేలు

**వేలు**, **వ్రేలు** లేదా **అంగుళి** అనగా జంతువుల చేతికి లేదా కాలికి ఉండే చిన్న శరీరభాగాలు. చేతిని ఉన్న వేళ్ళను చేతివేలు అని కాలికి ఉన్న వేళ్ళను కాలివేలు అంటారు. మానవులకు 10 చేతివేళ్ళు, 10 కాలివేళ్ళు ఉంటాయి. మనం చేయితో చేయు చాలా సున్నితమైన పనులకు వేలు కీలకమైనది. అన్ని వేళ్ళకు చివరిభాగంలో గోర్లు ఉంటాయి. కొంతమంది వేలికి ఆభరణంగా ఉంగరం ధరిస్తారు.

## చేతివేళ్లు
# బొటన వేలు: బొటన వేలు చేతిలో మొదటి వేలు.
# చూపుడు వేలు: చూపుడు వేలు చేతి వేళ్ళలో రెండవ వేలు.
# మధ్య వేలు: మధ్య వేలు మూడవ వేలు.
# ఉంగరపు వేలు: మనిషి చేతి వేళ్ళలో నాలుగవది. దీనిని అనామిక లేదా పవిత్రపు వేలు అని కూడా అంటారు.
# చిటికెన వేలు: చిటికెన వేలు మనిషి చేతి వేళ్ళలో ఐదవ వేలు.

## రతిక్రీడలో అంగుళీ ప్రవేశము
సంభోగారంభ దశయందు భార్యతో రతిక్రీడకి తగిన ఆవేశమును కలిగించుటకు మదనచ్ఛత్రమును చేతితో తాకవలెనని తెలిసినదే. అట్లు కేవలము వ్రేలితో మదనచ్ఛత్రమును తాకుటయేకాక పురుషుడు తన చేతివ్రేళ్ళను భార్యయొక్క యోని యందు ప్రవేశపెట్టుట కూడ జరుగుతుంది. దానికి అంగుళీ ప్రవేశమని పేరు. అది యీ దిగువ వివరింపబడుతోంది -

ఈ అంగుళీ ప్రవేశ విధానములు మొత్తం ఆరు. 
*1. **కరణము**:- భర్త భార్యయొక్క యోనియందు తన చూపుడు వ్రేలిని ప్రవేశపెట్టినచో దానికి ' కరణము ' అనిపేరు.
*2. **కనకము**:- భర్త తన చూపుడువ్రేలిని తన నడిమి వ్రేలిమీద కెక్కించి భార్య యోనియందు ప్రవేశపెట్టినచో అది ' కనకము ' అనబడుతుంది.
*3. **వికనము**:- కనకమునందువలెనే భార్యయొక్క యోనియందు ప్రవేశపెట్టిన వ్రేళ్ళను (చూపుడువ్రేలు, నడిమివ్రేలు) యోనియందేయుంచి మార్చుట (అనగా నడిమి వ్రేలిమీదనున్న చూపుడువ్రేలిని దిగువచేసి నడిమివ్రేలిని చూపుడువ్రేలిమీదకు ఎక్కించుట) మాటిమాటికి జరిగినచో అది ' వికనము ' అనబడుతుంది.
*4. **పతాక**:- భార్య యోనియందు ప్రవేశపెట్టబడిన రెండు వ్రేళ్ళను ఒకదానికొకటి ఎడమగా విస్తరింపజేయుట ' పతాక ' అనబడుతుంది.
*5. **త్రిశూలము**:- చూపుడువ్రేలు, నడిమివ్రేలు మాత్రమే కాక ఉంగరపువ్రేలిని కూడా భార్య యోనియందు ప్రవేశపెట్టి వానిని యోనియందే ఒకదానికొకటి ఎడము కావించినచో ఆస్థితి ' త్రిశూలము ' అనబడుతుంది.
*6. **శనిభోగము**:- పైన చెప్పినవిధముగా భార్య యోనియందు ప్రవేశపెట్టిన మూడువ్రేళ్ళను ఎడముగాకాక దగ్గరగా చేర్చినచో ఆస్థితి ' శనిభోగము ' అనబడుతుంది.

ఈ అంగుళ ప్రవేశ విధానముల నారింటినికూడ పురుషుడు క్రమముగా ఉపయోగించాలి. ఇట్లు అంగుళ ప్రవేశము చేయుటవలన వనిత ఎట్టిదైనను రతికి అభిముఖ అవుతుంది. ఆమెయందు సంభోగము కొరకై ఒక పరమమైన విహ్వలత ఏర్పడుతుంది. ఈ అంగుళ ప్రవేశము వలన ఆమెయందు రతి కొరకైన విహ్వలత ఏర్పడుతుందేకాని తృప్తి ఏర్పడదు. స్త్రీకి తృప్తి పురుషాంగ సంయోగము చేతనే లభిస్తుంది. ఈ విషయం పురుషుడు గ్రహించాలి. కేవలం అంగుళీ రతంతో మాత్రమే ఆచరించేవాడు పురుషాధముడు. రతిక్రీడయందు మిక్కిలి ఉత్సుకతను కనబరచని స్త్రీల విషయమునందు మాత్రమే ఆవశ్యకత నెరిగి పురుషుడీ అంగుళీ ప్రవేశ విధానమును ఆచరించాలి.

## మూలాలు

వర్గం:శరీర నిర్మాణ శాస్త్రము
వేటపాలెం (కోడూరు, కృష్ణా)

వేటపాలెం కృష్ణా జిల్లా కోడూరు మండలానికి చెందిన రెవెన్యూయేతర గ్రామం.

ఈ గ్రామం కోడూరు గ్రామానికి ఒక శివారు గ్రామం.

## గ్రామ భౌగోళికం
సముద్రమట్టానికి 7 మీ.ఎత్తు Time zone: IST (UTC+5:30)

## సమీప గ్రామాలు
కమ్మనమొలు, కోడూరు, మందపాకల, కృష్ణపురం, లింగారెడ్డిపాలెం

## సమీప  మండలాలు
అవనిగడ్డ, మోపిదేవి, నాగాయలక, చల్లపల్లి

## గ్రామంలో విద్యా సౌకర్యాలు
మండల పరిషత్ ప్రాథమికోన్నత పాఠశాల, వేటపాలెం

## గ్రామానికి రవాణా సౌకర్యాలు
నాగాయలంక, అవనిగడ్డ నుండి రోడ్దురవాణా సౌకర్యం ఉంది. రైల్వేస్టేషన్; గుంటూరు 82 కి.మీ

## దర్శనీయ ప్రదేశాలు/దేవాలయాలు
శ్రీరామాలయం:- ఈ గ్రామంలో నూతనంగా నిర్మించిన ఈ ఆలయంలో, విగ్రహ ప్రతిష్ఠా కార్యక్రమాలలో భాగంగా, 2015,మార్చ్-24వ తేదీ మంగళవారం సాయంత్రం, గణపతిపూజ, పుణ్యాహవచనం, దీక్షాధారణ, అఖండస్థాపన, వాస్తుహోమం, మండపారాధన కార్యక్రమాలను నిర్వహించారు. మంగళవారం రాత్రికి విగ్రహాలకు జలాధివాసం, క్షీరాధివాసం, పంచామృత ఆదివాసం, పుష్పాధివాసం, శయనాధివాసం మొదలగు కార్యక్రమాలు నిర్వహించారు. 25వ తేదీ ఉదయం 11-36 గంటలకు శ్రీ సీతా, లక్ష్మణ, ఆంజనేయ సమేత శ్రీ రామచంద్రస్వామివారి విగ్రహ ప్రతిష్ఠా కార్యక్రమం నిర్వహించెదరు. [1]

## మూలాలు
[1] ఈనాడు కృష్ణా/అవనిగడ్డ; 2015,మార్చ్-25; 3వపేజీ.

వర్గం:కోడూరు (కృష్ణా) మండలంలోని రెవెన్యూయేతర గ్రామాలు
కురుమద్దాలి (అయోమయ నివృత్తి)

* కురుమద్దాలి : కృష్ణా జిల్లా పామర్రు మండలం లోని గ్రామం.
* సుత్తివేలు - సుత్తి వేలుగా సుపరిచితులు, తెలుగు సినిమా హాస్యనటులు.
* కురుముద్దాలి పిచ్చమ్మ : అధ్యాత్మిక యోగిని,అవధూత
కోడూరు ప్రభాకర రెడ్డి

**కోడూరు ప్రభాకర రెడ్డి** తెలుగు కవులు. సాహితీ కారులు. వృత్తిపరంగా వైద్యులు.
## జీవిత విశేషాలు
కోడూరు ప్రభాకరరెడ్డి కడపజిల్లా పాలగిరి గ్రామంలో 1947 ఆగస్టు 11న జన్మించారు. ఇతని తండ్రి కోడూరు చెన్నారెడ్డి, తల్లి కోడూరు ఓబులమ్మ. ఇతని విద్యార్హత యం.బి.బి.యస్., యం.డి, వృత్తి -శిశువైద్యం, ఇతని సహధర్మ చారిణి పార్వతి - బి .ఎ. వీరి సంతానం కళ్యాణ చక్రవర్తి, - బి .టెక్., హిమబిందు, బి యస్సీ., నరేంద్ర కుమార్ రెడ్డి, బి. టేక్. ప్రభాకరరెడ్డి వృత్తి రీత్యా శిశు వ్వైద్యులైనప్పటికి ఇతని ప్రవృత్తి మాత్రం సాహిత్యం. రేనాటి పలుకుబడులు- పేరుతో కోడూరు ప్రభాకర రెడ్డి రేనాటి ప్రాంతపు మూడు వేలకు పైగా పదాలను సేకరించి వాటిని ఆకారాది క్రమంలో పేర్చి, వాటి అర్ధం, సమార్ధక ఆంగ్లపదం ఇస్తూ ఆ పదాన్ని ఎలా వాడారో ఉదాహరణగా ఇచ్చారు.

## కృతులు
# రాగావిపంచి  (ఖండ కావ్యం) రెండు ముద్రణలు,
# పల్నాటి భారతం (పద్య కావ్యం) రెండు ముద్రణలు,
# ద్రౌపది (గద్యకృతి) రెండు ముద్రణలు,
# హృదయరాగం (ఖండకావ్యం),
# చాటుకవిసార్వభౌమ "శ్రీనాథుని చాటువులు - రెండు ముద్రణలు ,
# కవికోకిల "దువ్వూరి రామిరెడ్డి కవిత్వం - వ్యక్తిత్వం ,  
# కవితారస పానశాల  (వ్యాససంకలనం) ,
# శ్రీనాథ విజయం  (రేడియో నాటికలు) ,
# దేవర (ఖండకావ్యం),
# బాలగేయాలు  (సంకలనం) ,
# శృంగార తిలకం  (అనుసృజనం),
# అశ్రుగీతి  (అనుసృజనం)
# మీరా గీతామృత ధార (అనుసృజనం)

## పురస్కారాలు
# ఉండేల విజ్ఞాన పీఠం  ( హైదరాబాద్  ) వారిచే "పల్నాటిభారతం " పద్య కావ్యానికి ఉత్తమ కావ్యంగా 25000 రూపాయలు బహుమతి ( 1997 )
# సి.పి.బ్రౌన్ ( కడప ) స్మారక పురస్కారం ( 2001 )
# శ్రీ నన్నయ భట్టారక పీఠం ( తణుకు ) వారిచే "రాగావిపంచి " పద్యకృతికి ఉత్తమ పద్య గ్రంథ పురస్కారం ( 2005 )
# పొట్టి శ్రీరాములు తెలుగు విశ్వవిద్యాలయం ( హైదరాబాద్ ) ధర్మనిధి పురస్కారం ( 2006 )
# పొట్టి శ్రీరాములు తెలుగు విశ్వవిద్యాలయం ( హైదరాబాద్ ) సాహిత్య పురస్కారం ( 2009 ) -నాటక ప్రక్రియలో "శ్రీనాథ విజయం " గ్రంథానికి
# బాల శౌరి రెడ్డి సమ్మాన్ పురస్కారం ( 2010 )

#శ్రీ నన్నయభట్టారక పీఠం - తణుకు -డా.జి.యస్వీ.ప్రసాద్ -పురస్కారం ( 23-03-2015).

## మూలాలు

## ఇతర లింకులు
* https://web.archive.org/web/20160306233232/http://jwalasmusings.blogspot.in/2009/12/blog-post_28.html
* https://web.archive.org/web/20160305172550/http://www.avkf.org/BookLink/display_author_books.php?author_id=1372&PHPSESSID=

వర్గం:1947 జననాలు
వర్గం:తెలుగువారిలో వైద్యులు
వర్గం:తెలుగు కవులు
వర్గం:సాహితీకారులు
వర్గం:వైఎస్ఆర్ కడప జిల్లా రచయితలు
వర్గం:కడప జిల్లా వైద్యులు
సౌభాగ్య (పత్రిక)

ఈ మాసపత్రిక మద్రాసు ప్రభుత్వం వారి స్త్రీజనాభ్యుదయ శాఖ ప్రారంభించింది. ఆంధ్ర రాష్ట్రం ఏర్పడ్డ తర్వాత ఆంధ్ర రాష్ట్ర మహిళా సంక్షేమశాఖ ఈ పత్రికను కొనసాగించింది. స్త్రీల విజ్ఞాన వికాసాలకు తోడ్పడే రచనలు దీనిలో ప్రచురింపబడ్డాయి. మద్రాసు నుండి ఈ పత్రిక వెలువడింది. 1945లో ప్రారంభమైన ఈ పత్రిక సుమారు 13 సంవత్సరాలు నడిచింది. 

## రచయితలు
ఈ పత్రికలో చల్లా రాధాకృష్ణశర్మ, దాసరి వేంకటకృష్ణయ్య, బి.వి.సింగరాచార్య, కె.రామశాస్త్రి, కొడవటిగంటి కుటుంబరావు, శ్రీనివాస కాశ్యప, తిమ్మావఝల కోదండరామయ్య, టేకుమళ్ళ కామేశ్వరరావు, జె.జమునాబాయి, వేమరాజు భానుమూర్తి, కళా వెంకటరావు, వి.టి.కృష్ణమాచారి, కన్నెగంటి వీరభద్రాచార్యులు, పద్మాబాయి, దుర్గాబాయి దేశ్‌ముఖ్, భూషణం, శ్రీపాద వెంకటరత్నం, పాలంకి వెంకట రామచంద్రమూర్తి, కె.సభా, వాసిరెడ్డి సీతాదేవి, దిగుమర్తి సాంబశివరావు, చెన్నఘంటమ్మ కృష్ణారావు, సహదేవ సూర్యప్రకాశరావు మొదలైన రచయితల రచనలు ప్రచురింపబడ్డాయి.

## రచనలు
ఈ పత్రిక మొదటి పేజీలో **యత్ర నార్యంతు పూజ్యతే, రమంతే తత్ర దేవత** అనే వాక్యాన్ని ప్రచురించేవారు. ఈ పత్రికలో మహిళల వికాసానికి సంబంధించిన వార్తలు, ప్రభుత్వ సంక్షేమ సంబంధిత వార్తలు,  విజ్ఞాన సంబంధమైన విషయాలు, ఆరోగ్య విషయలకు చెందిన వ్యాసాలు, కవితలు, కథలు, నాటికలు, స్త్రీల పాటలు, అనువాద రచనలు, రంగవల్లులు మొదలైనవి ప్రచురింపబడ్డాయి.

## మూలాలు

వర్గం:తెలుగు పత్రికలు
వర్గం:మాసపత్రికలు
కనకమేడల వేంకటేశ్వరరావు

**కనకమేడల వేంకటేశ్వరరావు** సుప్రసిద్ధ రచయిత. సినీ గీతరచయిత. 1971లో రౌడీ రంగడు అనే సినిమాని నిర్మించాడు.
## రచనలు
# మనుస్మృతి (గేయ నాటకం)
## సినిమాపాటల జాబితా

వర్గం:తెలుగు సినిమా రచయితలు
వర్గం:తెలుగు రచయితలు
పన్యాల రంగనాథరావు

**పన్యాల రంగనాథరావు** (1919-1987) ఆకాశవాణి వార్తా సంపాదకునిగా సుపరిచితుడు. కవి. కథకుడు. నాటక రచయిత. తెలుగు కథకు దశాదిశా రూపొందించేందుకు కృషిచేసిన రెండోతరం ఉత్తరాంధ్ర కథకులలో ఒకడు.  

## జీవిత విశేషాలు
అతను ఒడిశా రాష్ట్రంలోని బరంపురంలో 1919 సంవత్సరంలో జన్మించాడు.పెరిగింది విశాఖపట్టణం (ఆంధ్రప్రదేశ్) లొ.  తల్లితండ్రులు పన్యాల వెంకట రాజగోపాలరావు, చూడికుడుతమ్మ దంపతులు . కేంద్రప్రభుత్వ ‘యోజన’ పక్షపత్రిక తొలి సంపాదకుడు రంగనాథరావు. అతను కేంద్ర ప్రభుత్యోద్యోగంలో చేరి ప్రెస్ ఇన్ఫర్మేషన్ బ్యూరోలోను, ఆకాశవాణి వార్తా విభాగంలోను సంపాదకుడిగా పనిచేశాడుఅతను వార్తలు చదవటాన్ని ఒక కళగా రూపొందించి ఒరవడి పెట్టిన  మొదటి తరానికి చెందిన న్యూస్‌రీడర్.  అతను రాసిన కథలు భారతి, యువ, ఆంధ్రజ్యోతి, చిత్రగుప్త, పుస్తకం వంటి పత్రికలలో ప్రచురితమయ్యాయి.

## రచనలు
ఇతడు శేఖర్, గోపి, చైతన్య, అన్నయ్య మొదలైన కలం పేర్లతో రచనలు చేశాడు. 
# గద్వాల చీర (నవల)
# ఒకే రక్తం ఒకే స్పర్శ
# అభయముద్ర
# పన్యాల రంగనాథరావు కథలు
# ప్రేమలత
# అక్షరదీప్తి
# ఆద్యంతం
# నీ కోసం 
# అనూరాధ
# కలసిరాని కాపురం
# అభయముద్ర (కవితా సంపుటి)

## మూలాలు

## బాహ్య లంకెలు
* 

వర్గం:1919 జననాలు
వర్గం:1987 మరణాలు
వర్గం:తెలుగు కవులు
వర్గం:ఆకాశవాణి కళాకారులు
జిల్

**జిల్ ** 2015 మార్చి 27న విడుదలైన తెలుగు సినిమా.
## కథ
జై (గోపీచంద్‌) ఒక  అగ్నిమాపకదళ అధికారి . ఒక ప్రమాదం నుంచి తనే కాపాడిన సావిత్రిపై (రాశి ఖన్నా) మనసు పారేసుకుంటాడు. ఇద్దరి మధ్య ప్రేమకథ ఓ పక్క నడుస్తుండగా... ఒక రోజు ఓ అపరిచితుడికి (బ్రహ్మాజీ) సాయపడతాడు. అతని కోసం చోటా నాయక్‌ (కబీర్‌) అనే పచ్చి నెత్తురు తాగే  నేరగాడు ఒకడు వెతుకుతుంటాడు. సదరు వ్యక్తి తన నుంచి వెయ్యి కోట్లు గోల్‌మాల్‌ చేయడమే కాకుండా తనని పోలీసులకి కూడా పట్టించాడని ఎలాగైనా అతడిని పట్టుకుని తన డబ్బు రాబట్టుకోవాలని నాయక్‌ ప్రయత్నిస్తుంటాడు. అయితే అతను ఓ ప్రమాదంలో చనిపోవడంతో... అతనికి సాయపడిన జైకి ఆ డబ్బులు ఎక్కడున్నాయో తెలుసుననుకుని ఇతడిని టార్గెట్‌ చేస్తాడు నాయక్‌. ఇద్దరి మధ్య సాగే దోబూచులాటతో కథనం సాగుతుంది

## తారాగణం

*తొట్టెంపూడి గోపీచంద్ 
*రాశి ఖన్నా
*కబీర్ సింగ్ దుహా
*ఊర్వశి
*పోసాని కృష్ణమురళి
*భరత్ రెడ్డి
*అవసరాల శ్రీనివాస్
*హరీశ్ ఉత్తమన్
*చలపతిరావు
*ప్రభాస్‌ శ్రీను
*కల్పలత ....  తదితరులు

## సాంకేతికవర్గం
*సంగీతం: జిబ్రాన్‌
*కూర్పు: కోటగిరి వెంకటేశ్వరరావు
*ఛాయాగ్రహణం: శక్తి శరవణన్‌
*నిర్మాతలు: వంశీ కృష్ణారెడ్డి, ప్రమోద్‌ ఉప్పలపాటి
*కథ, కథనం, దర్శకత్వం: రాధాకృష్ణ కుమార్‌
*విడుదల తేదీ: మార్చి 27, 2015

## మూలాలు

## బయటి లంకెలు
*చిత్ర అధికారిక ప్రచార చిత్రం
వర్గం:2015 తెలుగు సినిమాలు
తిరుపుళ్ళమ్

**తిరుపుళ్ళమ్** భారత దేశంలోని ప్రసిద్ధ వైష్ణవ దివ్యక్షేత్రం.
## విశేషాలు
శ్రీరామచంద్రుడు జటాయువునకు ప్రత్యక్షమై మోక్షము నిచ్చిన స్థలమిది. స్వామిని స్తుతుస్తూ శ్రీ వేదాంత దేశికులచే "పరమార్థ స్తుతి" అను స్తోత్రమును అనుగ్రహించబడింది.. తొండరడిప్పొడి యాళ్వార్ల అవతారస్థలమైన "మణ్ణబ్గుడి" ఈ దివ్యదేశమునకు అతి సమీపములో గలదు. 1 కి.మీ దూరములో తిరువాదనూర్ దివ్య దేశము ఉంది.

## సాహిత్యం

శ్లో. శ్రీ గృధ్రాభిధ తీర్థ సుందర తటే భోగేశయ ప్రాజ్మఖ:
   పుళ్లంపూద పురే తు శోభసపదం వైమాన మభ్యాగత: |
   శ్రీమాన్ వల్విలిరామ నామక విభు: పొత్తామరాఖ్య ప్రియ:
   గృధ్రేంద్రాక్షి పదం కలిఘ్న వచసాం పాత్రం తు రారాజతే:

### పాశురం

   అఱివదయాన న్తె త్తులగుముడై యానెనై యాళుడై యాన్‌
   కుఱియ మాణురువాగియ కూత్తన్ మన్నియమరుమిడమ్;
   నఱియ మలర్‌మేల్ శురుమ్చార్క వెழிలార్ మఇజై నడమాడ
   పొఱిగొళ్ శిఱై వణ్డిశై పాడుమ్‌ పుళ్లమ్‌బూదబ్గుడిదానే
          తిరుమంగై ఆళ్వార్ పెరియ తిరుమొழி 5-1-1


## చేరే మార్గం
స్వామిమలై-తిరువైకావూర్ టౌను బస్ మార్గములో స్వామిమలైనుండి 5 కి.మీ దూరములో నున్నది. ఈ సన్నిధి అహోబిల మఠంవారి నిర్వాహములో నున్నది. మఠములో తగిన వసతులు గలవు.
## వివరాలు

## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు

వర్గం:తమిళనాడు పుణ్యక్షేత్రాలు
తిరువాదనూర్

**తిరువాదనూర్** భారత దేశంలోని ప్రసిద్ధ వైష్ణవ దివ్యక్షేత్రం.

## మార్గం
స్వామిమలై నుండి 3 కి.మీ. వసతులు స్వల్పము.
## విశేషములు
కామ ధేనువుకు ప్రత్యక్షమగుటచే ఆదనూర్ అనిపేరు వచ్చెను. ఈ సన్నిధి అహోబిల మఠ నిర్వహణలో నున్నది. పెరుమాళ్ల శ్రీపాదములలో తిరుమంగై ఆళ్వారు కామధేనువు ఉంటుంది.

## సాహిత్యం

శ్లో. ఆదమర్ నగరే దివ్యే సూర్య పుష్కరిణీయుతే
   శ్రీ రజ్గనాయకీ నాథ: ప్రణవాఖ్య విమానగ:

శ్లో. ఆండళక్కుం మెయ్యవాఖ్య: ప్రాజ్ముఖో భుజగేశయు|
   రాజతే కామధేన్వక్షి గోచరో కలిజిన్నుత: ||



   అన్నవనై ఆదనూర్ అణ్ణళక్కుమైయనై
   నెన్నలై యిన్ఱినై నాళైయై-నీర్మలమేల్
         తిరుమంగై ఆళ్వార్ పెరియతిరుమడల్ 130


### వివరం

## పరమాత్మకు జీవాత్మ సంభందాలు

## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
తేరళందూర్

**తేరళందూర్** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషం
పెరుమాళ్లకు కుడివైపున గరుడాళ్వారు ఎడమవైపున ప్రహ్లాదాళ్వారు వేంచేసియున్నారు. ఇచ్చట కోవెల వీధిలో శ్రీ రజ్గనాథుల సన్నిధి, గోవిందరాజస్వామి సన్నిధి వేరుగా ఉన్నాయి. వృషభ మాసం హస్తా నక్షత్రము తీర్థోత్సవముగా బ్రహ్మోత్సవము జరుగును. కంబ మహాకవి పుట్టిన ప్రదేశము.
## మార్గం
మాయవరం నుండి టౌన్ బస్ ఉంది. కుంభకోణం-మాయవరం-తంజావూరు-మాయవరం-బస్ ఉంది. అహోబిల మఠం ఉంది.
## సాహిత్యం

శ్లో. దివ్యే దర్శన పద్మినీ తటగతే శ్రీ మత్యళందూర్ పురే
   రాజ త్యామరువి ప్రభు ర్గరుడ ఇత్యాఖ్యే విమానే స్థిత: |
   ప్రాప్త శ్శెంగమలోప పూర్వలతికాం ప్రాచీముఖ స్సహ్యజా
   ధర్మ శ్రీ వసురాజ సేవిత వపు శ్శ్రీమత్కలిఘ్న స్తుత: ||

### పాశురం

   తిరువుక్కున్దిరువాగియ శెల్వా దెయ్‌వత్తుక్కరశే శెయ్యకణ్ణా;
   ఉరువచెఇజడరాழி వల్లనే యులగుణ్ణ వొరువా తిరుమార్బా;
   ఒరువఱ్కాత్తియుయమ్‌ వగై యెన్ఱాలుడనిన్ఱైవ రెన్నుళ్ పుగన్దు;ఒழிయా
   తరువిత్తిన్ఱిడ అఇజ నిన్నడై న్దేన్ అళున్దూర్ మేల్‌త్తిశై నిన్ఱ వమ్మానర్.
            తిరుమంగై ఆళ్వార్ పెరియ తిరుమొழி  7-7

## వివరం

## ముముక్షువు తెలుసుకోవలసినవి

## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
శిరుపులియూర్

**శిరుపులియూర్** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
ఇచట పెరుమాళ్లు శయనించిన బాలునిలా ఉంటాడు.

## సాహిత్యం

శ్లో. దివ్యే సంత సర స్సుమానస బిసి స్యత్యద్బుతే సంస్థితం
   రాజంతం పులియూర్ పదే పురవరే యామ్యాస్య భోగేశయమ్‌ |
   నాయక్యా తిరుమామగళ్ పదయుజా వ్యాసర్షి నేత్రాతిధిం
   సేవేహం త్వరుమాకడల్ విభు మహం శార్జ్గాంశ యోగిస్తుతమ్‌ ||

శ్లో. నంద వర్దన వైమాన మధిష్టాయ జగత్పతి:|
   తిరుమామగళాఖ్యాక నాయక్యా సహ రాజతే ||

### పాశురం

శ్లో. దివ్యే సంత సర స్సుమానస బిసి స్యత్యద్బుతే సంస్థితం
   రాజంతం పులియూర్ పదే పురవరే యామ్యాస్య భోగేశయమ్‌ |
   నాయక్యా తిరుమామగళ్ పదయుజా వ్యాసర్షి నేత్రాతిధిం
   సేవేహం త్వరుమాకడల్ విభు మహం శార్జ్గాంశ యోగిస్తుతమ్‌ ||

శ్లో. నంద వర్దన వైమాన మధిష్టాయ జగత్పతి:|
   తిరుమామగళాఖ్యాక నాయక్యా సహ రాజతే ||

## వివరాలు

## చేరే మార్గం
మాయవరం నుండి టౌను బస్‌లో కొల్లు మాంగుడి చేరి అక్కడకు 2కి.మీ దూరమున గల సన్నిధిని సేవింప వచ్చును. ఏవిధమైన వసతులు లేవు. మాయవరంలోనే బసచేయవలెను. సన్నిధిలో ప్రసాదము లభించును.
## ఇవికూడా చూడండి
వైష్ణవ దివ్యదేశాలు
## మూలాలు
తంజమా మణిక్కోయిల్

**తంజమా మణిక్కోయిల్** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
ఈ రెండు క్షేత్రములు తంజావూరునకు ఉత్తరమున (తిరువైయార్ పోవుమార్గమున) 3 కి.మీ దూరములో దక్షిణ పెన్నానదీ తీరమున "విణ్ణాత్తుంకరై" అనుచోట ఉన్నాయి. ఈ రెండు దివ్య దేశములను చేర్చి ఒకే దివ్య దేశముగా భావించు చున్నారు.

### సాహిత్యం

శ్లో. కన్యా పుష్కరిణీ వరామృత లసత్తీర్దాంచితే ప్రాజ్ముఖ
   స్త్స్వాసీన శ్శుభ తంజమామణి పురే శ్రీ నీలమేఘో విభు: |
   శ్రీ మద్రమ్య విమాన వాసరసికో రమ్యాబ్జ వల్లీ ప్రియ:
   ప్రత్యక్షస్తు పరాశరస్య యమిన: శార్జ్గాంశ సూరిస్తుత: ||


### తంజయాళి

శ్లో. సూర్యాబ్జిని తంజయాళి నగరే శ్రీ రామ తీర్థాంచితే
   తంజాఖ్యాయుత నాయకీ పరిగత శ్శ్రీ నారసింహో విభు: |
   ప్రాగాస్యో వరవేద సుందర లసద్వైమాన గర్భాసనో
   మార్కండేయ నిషేవితో విజయతే శ్రీ మత్కలిఘ్న స్తుత: ||

వివ: నరసింహస్వామి-తంజనాయకి-శ్రీరామ తీర్థము-వేద సుందర విమానము-తూర్పుముఖము-కూర్చున్న సేవ-మార్కండేయునకు ప్రత్యక్షము-తిరుమంగై ఆళ్వార్ కీర్తించింది.

   ఎమ్బిరా నెన్దై యెన్నుడై చ్చుత్త మెనక్కర శెన్నుడై వాణాళ్
   అమ్బినా లరక్కర్ వెరుక్కొళనెరుక్కి యవరుయర్ శెగుత్త వెమ్మణ్ణల్
   వమ్బులా ఇంజోలై మామదిళ్ తంజైమామణిక్కోయిలే వణజ్గి
   నమ్బిగాళుయ్య నాన్ కణ్డు కొణ్డేన్ నారాయణా వెన్ఱుమ్‌ నామమ్‌ ||
                తిరుమంగైయాళ్వార్  పె.తి.మె. 1-1-6


### మార్గం
ఈ క్షేత్రము  తంజావూరునకు ఉత్తర దిక్కున (తంజావూరు నుండి తిరువైయార్ పోవుమార్గమున) 3 కి.మీ దూరములో దక్షిణ పెన్నానదీ తీరమున "విణ్ణాత్తుంకరై" అనే ప్రాంతం లో వుంది.

## వివరాలు

## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
కరంబనూర్

**కరంబనూర్** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషం
ఈ సన్నిధిలో శివాలయము, బ్రహ్మకు ఆలయమును ఉన్నాయి. సన్నిధిలో పురాతనమైన అరటి చెట్లు ఉన్నాయి.
## మార్గం
శ్రీరంగమునకు ఉత్తరమున 2 కి.మీ.దూరమున గలదు. శ్రీరంగము నుండి తిరుచ్చి నుండి బస్ సౌకర్యము గలవు. శ్రీ రంగము నందుండియే సేవింప వలెను.
## సాహిత్యం
### శ్లోకం

శ్లోకము : రంభా వృక్షయుతే కదంబనగరే కాదంబ తీర్థాంచితే 
పూర్వాఖ్యాప్రియయా భుజంజశయనో హ్యుద్యోగవైమానగ ః
ధ్యాత శ్శ్రీస్సనకాది యోగి కలిజిత్ కాదంబ వస్వాదిభి ః
ప్రాగాస్య ః పురుషోత్తమో విజయతే కీర్త్యః కలిద్వేషిణిః

### పాశురం

   పేరానై కుఱుబ్గుడి యెమ్బెరుమానై ; తిరుత్తణ్గా
   లూరానై క్కరమ్బనూరుత్తమనై ; ముత్తిలజ్గు
   కారార్ తిణ్ కడలేழுమ్‌ మలై యేழிవ్వులగే ழுణ్డుమ్‌
   ఆరాదెన్ఱిరున్దానై క్కణ్డదు తెన్నరజ్గత్తే
         తిరుమంగై ఆళ్వార్ పె.తి.మొ.   5-6-2


## వివరం

## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు

వర్గం:తమిళనాడు పుణ్యక్షేత్రాలు
తలైచ్చన్‌గాడ్

తలైచ్చెంగనాణ్మదియం భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
ఈ క్షేత్రమునకు అరుణ వనమని పేరు ఉంది.

## సాహిత్యం

శ్లో. శ్రీ చంద్రాహ్వయ పద్మినీ తటతలే శ్రీ మత్తలచ్చజ్గమి
   త్యాఖ్యే దివ్య పురేతు చంద్ర పదకే వైమాన వర్యే స్థిత:|
   దేవో నాణ్మతియ ప్రభుర్విజయతే దేవ్యా పురాఖ్యాయుజా
   ప్రాగాస్య శ్శశి దేవ సేవిత తను శ్శార్జ్గాంశ మౌని స్తుత:||

### పాశురం

   కణ్ణార్ కణ్ణపుర జ్కడిగై కడి కమழுమ్;
   తణ్ణార్ తామరై శూழு తలైచ్చజ్గమే త్తిశైయుళ్;
   విణ్ణోర్ నాణ్మదియై విరిగిన్ఱి వెంజుడరై
   కణ్ణార కణ్డు కొణ్డు కళికిన్ఱ దిజ్గెన్ఱు కొలో.
         తిరుమంగై ఆళ్వార్ పెరియ తిరుమొழி   8-9


## వివరాలు

## చేరే మార్గం
మాయవరం నుండి అక్కూర్ చేరి అట నుండి శీర్గాళిపోవు మార్గములో 3 కి.మీ దూరమున సన్నిధి కలదు తలచ్చంగాడనియే చెప్పాలి. తలచ్చంగాడు నుండి మణ్‌శాలై పోవు మార్గంలో 1/4 కి.మీ దూరమున సన్నిధి ఉంది. వసతులు మితముగా నున్నవి.
## అష్టవిధ భక్తి

## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
తిరుక్కండియూర్

**తిరుక్కండియూర్** భారత దేశంలోని ప్రసిద్ధ వైష్ణవ దివ్య దేశం.

## విశేషాలు
శివుని చేతిలో ఉన్న బ్రహ్మ పుర్రె ఉన్న ప్రదేశం విష్ణువు నేలపై పడి అతనికి అతుక్కుపోయేలా అనుగ్రహించాడు. సన్నిధికి 1 కి.మీ దూరములో బ్రహ్మ, విష్ణు, శివుడు సన్నిధులు ఉన్నాయి. ఈ క్షేత్ర సమీపములో కల్యాణపురమున శ్రీనివాస పెరుమాళ్ సన్నిధి ఉంది.

## సాహిత్యం

శ్లో. నిత్యం భాతి కపాల తీర్థ రుచిరే శ్రీకండియూర్ పట్టణే
   వైమానే కమలాకృతా స్థితియుత: ప్రాచీముఖాలంకృత:|
   నాయక్యా హర శాప నాశక విభు శ్శ్రీపద్మ వల్ల్యా శ్రిత:
   ప్రత్యక్షో వర కుంభ సంభవ మునే: కీర్త్య: కలిద్వేషిణ: ||

### పాశురం

పా. పిణ్డియార్ మణ్‌డై యేన్ది ప్పిఱర్ మనై తిరి తన్దుణ్డుమ్‌
    ముణ్డియాన్; శాపయ్ దీర్త ఒరువనూర్; ఉలగమేత్తుమ్‌
    కణ్డియూర్; అరజ్గమ్ మెయ్యమ్ కచ్చిపేర్‌మల్లై యెన్ఱు
    మణ్డినార్; ఉయ్యలల్లాల్ మట్రనయార్కు ఉయ్యలామే?
            తిరుమంగై ఆళ్వార్, తిరుక్కుఱున్దాణ్డగమ్‌, పాశురం 19


## భగవంతుని కృపకు పాతృలైన వారు
వివిధ జాతులలో జన్మించియు భగవంతుని కృపకు పాత్రులైన వారు:

# గుహప్పెరుమాళ్
# శబరి
# జటాయు మహారాజు
# సుగ్రీవాది వానరులు
# అయోధ్యా వాసులైన చరాచరము 
# చిన్తయన్తియను గోపిక
# దధిభాణ్డు అను గొల్లవాడు
# వాని పెరుగు బాన
# కుబ్జ
# సుదాముడను మాలా కారుడు
# ఘంటా కర్ణుడు 
# శ్రీకృష్ణునకు భోజనమిడిన ఋషి పత్నులు
# ప్రహ్లాదాళ్వార్
# విభీషణుడు
# గజేంద్రళ్వాన్
# గరుడునకు భయపడి భగవంతుని శరణు వేడిన సుముఖ మను సర్పము 
# శ్రీకృష్ణుని ఆశ్రయించిన గోవిందస్వామి
# మార్కండేయుడు
 

## చేరే మార్గం
తంజావూరు నుండి తిరువయ్యారు పోవుటౌను బస్‌లో పోవలెను. వసతులు లేవు. తంజావూరులోనే బసచేయవలెను.

## వివరాలు

## ఇవికూడా చూడండి
వైష్ణవ దివ్యదేశాలు
తిరువిణ్ణగర్

**తిరువిణ్ణగర్** భారత దేశంలోని ప్రసిద్ధ వైష్ణవ దివ్యక్షేత్రం. ఇది పంచక్షేత్రాలలో ఒకటి.

## విశేషాలు
ఈ దివ్యదేశమునకు "నణ్ణగర్" అను విలక్షణమైన తిరునామము ఉంది. శ్లాఘ్యమైన దివ్యదేశము. (తి.వా.మొ. 6-3-2) నల్ కురువుమ్‌ అను తిరువాయిమొழிలో (6-3) నమ్మాళ్వార్లు తమకు సేవ సాయించిన తిరువిణ్ణగర్ పెరుమాళ్ళ కల్యాణ గుణములను అనుభవించుచు "పల్‌వకయుం పరన్ద" అని సర్వేశ్వరుని ఆఘటిత ఘటనా సామర్ద్యమనెడి కల్యాణ గుణమును ప్రకాశింపజేసిరి. తంజావూరు జిల్లాలో ప్రసిద్దమైన క్షేత్రము. ఇచ్చట స్వామి మార్కండేయ పుత్రికను వివాహమాడిరి. ఆ సమయమున భూమిదేవి నాచ్చియార్ చిన్న వయసు గలవారగుటచే తళియలో ఉప్పువేయుట కూడా తెలియనివారైరి. అందుచే నాటి నుండి స్వామి ఉప్పులేని ప్రసాదమునే ఆరగించెడివారు. నేటికిని ఉప్పులేని ప్రసాదమునే ఆరగించు చున్నారు. ఈ క్షేత్రమునకు తులసీ వనమనియు తిరునామము ఉంది. అన్ని వసతులు గలవు. సన్నిధిలో ప్రసాదములు లభించును.
.

## సాహిత్యం

శ్లో. భాతి శ్రీ తిరువణ్ణగర్ పురవరే హార్త్యబ్జినీ శోభితే
   శ్రీ మద్విష్ణు విమాన సంస్థితి లసన్ శ్రీ భూమి దేవీ పతి:
   శ్రీ మాను ప్పిలి యప్పనాహ్వయ యుత: పక్షీంద్ర కావేరికా
   ధర్మైర్దష్ట వపు శ్శఠారి కలిజిత్ సమ్యక్ స్తుత:ప్రాజ్ముఖ:|

### పాశురం

   పర--డరుడమ్బాయழక్కు ప్పదిత్త పుడమ్బాయ్;
   కరన్దుం తోన్ఱియుమ్‌ నిన్ఱుమ్‌ కైదవజ్గల్ శెయ్‌దుమ్; విణ్ణోర్‌
   శిరజ్గళాల్ వణజ్గుమ్‌ తిరువిణ్ణగర్ చ్చేర్‌న్ద పిరాన్
   వరజ్గొళ్ పాదమల్లాలిల్లై యావర్‌క్కుమ్‌ వన్‌శరణే.
          నమ్మాళ్వార్-తి.మొ 6-3-7

   వణ్డుణు నఱుమల రిణ్డై కొణ్డు-వణ్ణనమ్‌ వినై కెడవెన్ఱు; ఆడిమేల్
   తొణ్డరు మమరరుం పణియనిన్ఱ జ్గణ్డమోడ కలిడ మళన్దవనే
   ఆణ్డాయున్నైక్కాణ్బద్బో రరుళె నక్కరుళుదియేల్ 
   వేణ్డేన్ మనై వాழక్కైయై విణ్ణగర్ మేయవనే.
        తిరుమంగై ఆళ్వార్ పె.తి.మొ. 6-1-1

## వివరాలు

## చేరే మార్గం
కుంభఘోణమునుండి టౌన్ బస్ ఉంది. ఈసన్నిధి తిరునాగేశ్వరము అను ప్రసిద్ధ శివ క్షేత్రమునకు 1 కి.మీ. ఇచట నుండి తిరుచ్చేరై "నాచ్చియార్‌కోయిల్" పోయి సేవింప వచ్చును
## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
తిరువాలి - తిరునగరి

**తిరువాలి** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
ఈ క్షేత్రమునకు సమీపమున తిరుమంగై ఆళ్వార్ల అవతారస్థలమైన తిరుక్కుఱైయలూర్ ఉంది. వృశ్చికమాసంలో కృత్తికా నక్షత్రమునకు ముందు పది దినములు తిరుమంగై ఆళ్వార్ల జన్మనక్షత్రము అతి వైభవముగా నిర్వహించబడుతుంది. తిరువాలి తిరునగరిలో పంగుని (మీనమాసం) ఉత్తరా నక్షత్రము చివరిరోజుగా బ్రహ్మోత్సవము నిర్వహించబడుతుంది. ఈ ఉత్సవములలో ఎనిమిదవ ఉత్సవమునాటి రాత్రి తిరుమంగై ఆళ్వార్ "ఆడల్ మా" అను అశ్వము మీద అవరోహించి పెరుమాళ్ ఆభరణములు అపహరించు సమయమున జరుగు సంవాదము అతి మనోహరముగా నుండును. తిరువాలి తిరునగరి వాస్తవముగా రెండు తిరుపతులు తిరువాలి నుండి తిరునగరి సుమారు 3 కి.మీ దూరములో నున్నది. తిరువాలి యందు నరసింహస్వామి సన్నిధి ఉంది. తిరునగరి యందు వయలాలి మణవాళన్ వేంచేసి యున్నారు. ఈ తిరువాలికి దక్షిణమున 7 కి.మీ దూరములో తిరునాంగూరు దివ్యదేశము ఉంది. రామానుజ కూటము ఉంది. ఈ క్షేత్రమున వేంచేసియున్న తిరుమంగై ఆళ్వార్ల సౌందర్యము వర్ణానాతీతము. ఆ సౌందర్యమును మణవాళ మామునులు ఇట్లు అభివర్ణించిరి.

## సాహిత్యం

శ్లో. దివ్యేలాతని పద్మినీ తటగతే హ్యష్టాక్షరా గారగ:
   భాతి శ్రీ తిరువాలి పట్టణ వరే పాశ్చాత్య వక్త్రాసన:|
   సంప్రాప్తోమృత కుంభ పూర్వ లతికాం శ్రీ కర్దమాలాతని
   ప్రత్యక్షో మణవాళ నాహ్వయ విభు: కీర్త్య: కలిధ్వంసిన:

### పాశురాలు

   ఐయనరుళ్ మారి శెయ్యవడియెణై కళ్ వాழிయే
   అన్దుకిలుం శీరావుమ్‌ అణైయుమరై వాழிయే
   మైయిలకు వేలణైత్త వన్మై మిక వాழிయే
   మాఱామలంజ్జలిశెయ్ మలర్‌క్కరజ్గళ్ వాழிయే
   శెయ్యకలనుడనలజ్గల్ శేర్‌మార్‌పుమ్‌ వాழிయే
   తిణ్బుయముమ్‌ పణిమలర్‌న్ద తిరుకழுత్తుమ్‌ వాழிయే
   మైయల్ శెయ్యుముక ముఱువల్ మలర్‌క్కణ్గల్ వాழிయే
   మన్నుముడి తొప్పారమ్‌ వలయముడన్ వాழிయే
   "ఉఱైకழிత్త వాళైయొత్త విழிమడన్దై మాతర్ మేల్,
   ఉరుకవైత్త మనమొழிత్తు వులకழన్దనన్బిమేల్,
   కుఱైయవైత్తుమడలెడుత్త కుఱైయాలాళితిరుమణ
   జ్గొల్లైతన్నిల్ వழிపఱిత్త కుట్రమత్‌త శైజ్గెయాన్,
   మఱైయురైత్త మనిర్దతై మాలురైక్కవవవ్ మున్నే,
   మడియోతుక్కి మనమడక్కి వాయ్ పుతైత్తు ఒన్నలార్,
   కఱైకుళిత్త వేలణైత్తు నిన్ఱనిన్ద నిలైమైయెన్,
   కణ్డై విట్ట కన్ఱిడాతు కలియవాణై యాణైయే"

మార్గము: శీర్గాళి నుండి తిరువెంగాడు పోవుబస్ మార్గములో 8 కి.మీ దూరములో ఈ క్షేత్రము ఉంది. వసతులు లేవు. 

పా. తూవిరియ మలరుழிక్కి త్తుణైయోడుమ్‌ పిరియాదే
    పూవిరియ మదునగరమ్‌ పాఱివరియ శిఱువణ్డే;
    తీవిరియ మఱైవళఱ్కమ్‌ పుగழாళర్;తిరువాలి
    ఏవరివెఇలై యాను క్కెన్నిలైమై యూరాయే.

    నిలయాళా నిన్ వణబ్గ వేణ్డాయే యాగిలుమ్; ఎన్
    ములై యాళ వొరువాళున్నగలత్తాలాళాయే;
    శిలై యాళా;మరమెయ్‌ద తిఱలాళా తిరుమెయ్య
    మలై యాళా; నీయాళవళై యాళ్మాట్టోమే
            తిరుమంగై ఆళ్వార్ పెరియతిరుమొழி   3-6-1;9

## వివరాలు

## చేరే మార్గం
తిరువాలి నుండి తిరునగరి సుమారు 3 కి.మీ దూరములో ఉంది. తిరువాలి యందు నరసింహస్వామి సన్నిధి ఉంది. తిరునగరిలో వయలాలి మణవాళన్ ప్రతిష్ఠితమై ఉన్నాడు. ఈ తిరువాలికి దక్షిణమున 7 కి.మీ దూరములో తిరునాగూరు దివ్యదేశము, రామానుజ కూటము ఉన్నాయి.

## చిత్రమాలిక
## ఇవికూడా చూడండి

* వైష్ణవ దివ్యదేశాలు
* అళగియసింహర్ ఆలయం, తిరువాలి
* వేదరాజన్ ఆలయం, తిరునగరి

## మూలాలు

## వెలుపలి లింకులు
తిరునాగై

**తిరునాగై** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు

నాగరాజునకు ప్రత్యక్షమైన స్థలం కనుక నాగపట్నం అని పేరు వచ్చింది. మీన మాసం ఉత్తరా నక్షత్రమున తీర్దోత్సవము  నిర్వహించబడుతుంది. ఈ క్షేత్రమునకు పశ్చిమముగా 10 కి.మీ దూరంలో "తిరుక్కణ్ణంగుడి" యను క్షేత్రము ఉంది.

## సాహిత్యం
శ్లోకము :

శ్లో. సౌందర్య రాజ భగవాన్ తిరు నాగపుర్యాం సారాభిధాన సరసీ తటశోభితాయామ్‌|
   సౌందర్య పూర్వ లతికా మహిషీ సమేత సౌందర్య నామ వరమన్దిర మధ్యవాస:|
   సంస్థాన వేష రుచిరో భుజగాధి రాజ: శ్రీ మత్కలిఘ్న మునిసేవిత దివ్యమూర్తి:|
   ప్రాచీముఖ:కలిజిదాహ్వయ సూరి కీర్త్య:భక్తేష్ట దాన నిపుణో భువిరాజతేసౌ||


### పాశురాలు

పా. పొన్నివర్ మేని మరదకత్తిన్ పొజ్గిళంజోది యకలత్తారమ్‌
    మిన్;ఇవర్ వాయిల్ నల్ వేదమోదుమ్‌ వేదియర్ వానవరావర్ తోழி
    ఎన్నైయుం నోక్కి యెన్నల్గులమ్‌ నొక్కి యేన్దిళజ్గోజ్గెయుం నోక్కుకిన్నార్
    అన్నైయెన్కోక్కుమొన్ఱఇజగిన్ఱేన్ అచ్చోవొరు వరழగియవా
           తిరుమంగై ఆళ్వార్ పెరియ తిరుమొழி 9-2-1

## వివరాలు

## చేరే మార్గం
నాగపట్నం ప్రసిద్ధి చెందిన పట్నము. వసతులున్నవి. బస్‌స్టేషన్‌కు ఎదుటవీధిలోనే సన్నిధి గలదు. మాయవరం నుండి వచ్చి సేవించుటయు సౌకర్యము.
## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
తిరునరైయూర

**తిరునరైయూర** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
తాయార్లకు ప్రాధాన్యత గల క్షేత్రము. ఇచ్చటి పెరుమాళ్లకు శ్రీనివాసన్, వాసుదేవన్, పరిపూర్ణన్, నంబియను తిరునామములు ఉన్నాయి. ఉత్సవ తాయార్ వంజుళవల్లి. ఇచట పెరుమాళ్లుతో సంకర్షణ, ప్రద్యుమ్న, అనిరుద్ద, పురుషోత్తముడు ప్రతిష్ఠితమై ఉన్నాడు. ఆలయంలో బ్రహ్మ సన్నిధి కూడా ఉంది. రాక్షసుడు అపహరించిన స్వామి వైరకిరీటాన్ని గరుడాళ్వార్ తీసికొని వచ్చు చుండగా ఆ యుద్ధములో కిరీటంలోని మణి అక్కడ ఉన్న నదిలో పడంది. తరువాత ఆ నదికి మణిముక్తా నది అనే పేరు వచ్చింది. స్వామి వైరకిరీటం ఇప్పటికీ శిఖర రహితంగా ఉంటుంది. ఇది తిరుమంగై ఆళ్వార్లకు పెరుమాళ్లు పంచ సంస్కారములను అనుగ్రహించిన దేశము. ఈ సన్నిధిలో రాతి గరుడ వాహనము ఉంది. మొదట నలుగురు స్వాములచే గర్భాలయము నుండి తీసికొని రాబడి, 16 మందిచే వాహన మంటపమునకు, 32 మందిచే అలంకార మంటపమునకు తీసుకువచ్చి పెరుమాళ్లను అధిష్ఠింపజేసి చేసి తరువాత 200 మంది శ్రీపాత్తాంగులతో తిరువీధి ఉత్సవము నిర్వహించడం అతి విలక్షణమైనది. ఈ ఉత్సవము వైకుంఠ ద్వాదశినాడు కుంభమాసంలో బ్రహ్మోత్సవములో 5వ రోజున రాత్రి జరుగును.

## సాహిత్యం

శ్లో. నరయూర్ పరిపూర్ణ నామకే మణిమక్తాఖ్య తరంగిణీ తటే|
   త్రిదేశే ప్రధిశాముఖస్థితి: వరనంబిక్కలతా సమన్విత:|

శ్లో. శ్రీనివాసే విమానస్దో మేధావి మునిసేవిత:|
   కలిజిమ్మని సంకీర్త్య రాజతే భక్తవత్సల:||

### పాశురాలు

1.  పెడై యడర్త మడ వన్నమ్‌ పిరియాదు; మలర్కమలమ్
    మడ వెడుత్త మదునుకరుమ్‌ వయలుడుత్త తిరువఱైయూర్
    ముడై యడర్త శిరమేన్ది మూవులగుమ్‌ పలితిరివోన్
    ఇడర్ కెడుత్త రువాళినిణై యడియే యడైనెంజే.

2.  కులై యార్‌న్ద పళుక్కాయుమ్‌ పశుజ్గాయుమ్‌ పాళైముత్తుమ్‌
    తలై యార్‌న్ద విళజ్గముగిన్ తడంజోలై త్తిఱునఱైయూర్
    మలై యార్‌న్ద కొలంజోర్ మణిమాడ మిగమన్ని;
    నిలై యార నిన్దాన్ఱన్ నీళ్‌కழలే యడై నెంజే
            తిరుమంగై ఆళ్వార్ పెరియతిరుమొழி 6-9-1,8

## వివరాలు

## చేరే మార్గం
కుంభఘోణం నుండి టౌను బస్ ఉంది. 10 కి.మీ. ఉప్పిలియప్పన్, తిరుచ్చేరైల నుండియు సేవింపవచ్చును.
## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
నాదన్ కోయిల్

**నాదన్ కోయిల్** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
ఈ క్షేత్రమునకు తూర్పున 1. కి.మీ. దూరమున నందివనమను చోట పెరుమాళ్ల సన్నిధి ఒకటి శిథిలముగా నున్నది. మీనమాసం హస్తా నక్షత్రము, తీర్థోత్సవం. ఈ సన్నిధికి తూర్పున 5 కి.మీ దూరంలో నాచ్చియార్‌కోవెల ఉంది. ఈ క్షేత్రమునకు దక్షిణ జగన్నాథమని పేరు

## సాహిత్యం

శ్లో. నంది పూర్వ పుర విణ్ణగర్ పురే నంది తీర్థయుజి పశ్చిమాసను:|
   నాధనాధ ఇతి నామ సమ్యుతో నంది భక్తశిబిరాజ సేవిత:||

శ్లో. శ్రీమచ్చంపక వల్లీతి నాయక్యా పరిశోభిత:|
   మధ్యే మన్దార వైమాన మాప్తే శ్రీ కలిజిన్నుత:||

### పాశురం

పా|| తీదఱు నిలత్తొడెరి కాలికొడునీర్ కెళువిశమ్బు మవై యాయ్,
     మాశఱు మనత్తి నొడఱక్క మొడిఱక్కై యవైయాయ పెరుమాన్ తాయ్
     శెఱువలైన్దు తయిరుణ్డు కుడమాడు తడమార్వర్ తగై శేర్
     నాదనుఱై కిన్ఱనకర్ నన్దిపుర విణ్ణ గరుమ్‌ నణ్ణు మనమే.
            తిరుమంగై ఆళ్వార్-పెరియతిరుమొழி 5-10-1


## చేరే మార్గం
1 కుంభఘోణం నుండి టౌన్ బస్ ఉంది.2. కుంభకోణం నుండి "కొడుక్కి" అనుచోట దిగి 2 కి.మీ దూరము నడిచియు సన్నిధిని సేవింపవచ్చును.
## వివరాలు

## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
సీర్గాళి

**** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
ఇచటనే తిరుమంగై ఆళ్వార్ "ఒరుకుఱళాయ్" (పె.తి.3-4) అనుదశకమును రచించింది. "తిరుజ్ఞాన సంబందర్" అను శైవకవిని మెప్పించి "చతుష్కవి శిఖామణి" అను బిరుదమును పొందింది. శ్రీ వైష్ణవ సిద్దాంత స్థాపన చేసి "తాడాళన్" పెరుమాళ్లను పున:ప్రతిష్ఠ చేసాడు. "తిరుక్కోవలూర్"లో "త్రివిక్రమన్" పెరుమాళ్ల కుడి పాదము పైకి యుండగా ఇచ్చటి పెరుమాళ్ల ఎడమ పాదము పైకి గలదు. మణవాళమాముని మంగళాశాసనం చేసిన ప్రదేశమిది.

## సాహిత్యం

శ్లో. శంఖ పుష్కరిణీ చక్ర తీర్థ సుందర వైభవే|
   కాట్చీరామ పురే శ్రీమాన్ తాడాళన్నితి విశ్రుత:||

శ్లో. మరంద స్యంది కబరీ నాయకీ భాగలోలుప:|
   పుష్కలా వర్తకాఖ్యాన విమాన స్థితి శోభిత:||

శ్లో. అష్టకోణ మహర్షీణాం ప్రత్యక్ష:ప్రాగ్దిశాముఖ:|
   పరకాల వచోదివ్య సుధాప్రీతో విరాజితే||


### పాశురం

పా. ఒరు కుఱళాయిరు నిలమ్‌ మూవడిమణ్ వేణ్డి
        యులగనైత్తు మీరడియా లొడుక్కి; ఒన్ఱుమ్‌
   తరగవెనా మావలియై చ్చిఱై యిల్ వైత్త
        తాడాళన్ తాళణైవీర్; తక్క కీర్తి
   యరు మఱైయిన్ తిరళ్ నాన్గుమ్‌ వేళ్వియై న్దుమ్‌
        అజ్గజ్గళవై యాఱు మిశైగళేழுమ్‌
   తెరువిల్ మలివిழா వళముమ్‌ శిఱక్కుమ్‌ కాழி
        చ్చీరామ విణ్ణగరే శేర్మినీరే.
               తిరుమంగై ఆళ్వార్-పెరియ తిరుమొழி 3-4-1

## వివరాలు

## చేరే మార్గం
శీర్గాళి పెద్ద పట్టణం. అన్ని వసతులు గలవు.
## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
తిరుక్కణ్ణమంగై

**తిరుక్కణ్ణమంగై** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
సన్నిధికి కావలసిన అంశములు ఏడు. అవి విమానము, మండపము, రథము, సరస్సు, క్షేత్రము, నదీ, నగరములు. ఈ ఏడు అంశములు కలిగియుండుటచే ఈ క్షేత్రమునకు సప్తామృతక్షేత్రమని పేరు వచ్చింది. ఈ సన్నిధిలో ఒక తేనెగూడు ఉంది. మహర్షులు తేనెటీగల రూపములో స్వామిని ఆరాధించిరట. ఆ తేనె గూటికిని తిరువారాధన జరుగును. "తిరుక్కణ్ణ మంగై యాండాన్" అవతార స్థలము. ఈ క్షేత్రస్వామిని గూర్చి తిరుమంగై యాళ్వార్ "పెఱమ్బుఱుక్కడలై" (పె.తి.10-10) అను దశకమును అనుగ్రహించు చుండగా నాల్గు పాశురములు అనుగ్రహించు సమయమున తిరునిన్ఱవూర్ భక్తవత్సల పెరుమాళ్ ఎదుట సేవ-సాయింపగా "కురుమామణి కున్ఱినై నిన్ఱవూర్ నిన్ఱ నిత్తిల త్తొత్తినై" అని మంగళా శాసనం చేసిరి. ఒక రాత్రి ఇచట నిద్రించినను మోక్షము లభించునని ప్రసిద్ధి.

## వివరాలు

## సాహిత్యం

శ్లో. దర్శనాఖ్యసరో రమ్యే కణ్ణ మంగై పురీవరే
   అభిషేక లతాయుక్త: భక్తవత్సల నాయక:||
   ఉత్పలాఖ్య విమానస్థ: సురనాథ దిశాముఖ:
   రోమశర్షి ప్రచేతాభ్యాం సేవిత: కలిజిన్నుత:||

### పాశురాలు

పా. పెరుమ్బుఱ క్కడలై యడற்றత్‌తివై ప్పెణ్ణై యాణై; ఎణ్ణిల్ మునివర్‌క్కు
   అరుళ్ తరున్దవత్తై ముత్తిన్ తిరట్కోవైయై ప్పత్తరావియై నిత్తిలత్తొత్తినై
   అరుమ్బినై యలరై యడియేన్ మనత్తాశైయై యుముదమ్బొది యిఇన్జవై
   కురుమ్బినై క్కనియై చెన్ఱునాడి కణ్ణమజ్గయు ట్కణ్డు కొణ్డేన్.

   ఏற்றవై యిమయత్తు ళెమ్మీశనై యిమ్మై యై మఱుమైక్కు మరున్దినై
   ఆற்றలై అణ్డత్తప్పుఱత్తాయ్ త్తిడుమై యనైక్కై యழி యొన్ఱేన్దియ
   కాற்றనై, కురుమామణిక్కున్ఱినై నిన్ఱవూర్ నిన్ఱ నిత్తిల త్తొత్తినై,
   కాற்றనై ప్పునలై చ్చెన్ఱు నాడి క్కణ్ణమజ్గై యుట్కణ్డు కొణ్డేనే.
           తిరుమంగై ఆళ్వార్-పెరియ తిరుమొழி 7-10-1,5


## చేరే మార్గం
తిరుచ్చేరై నుండి 24 కి.మీ. కుంభకోణం-తిరువారూర్ బస్ మార్గం తిరువారూర్ నుండి టౌన్ బస్ ఉంది. 8 కి.మీ. (కుంభకోణ మార్గం).

## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
వైకుంద విణ్ణ్గగరం

**వైకుంఠ విణ్ణగరం** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
తిరునాంగూర్ తిరుపతులలోనిది

## సాహిత్యం

శ్లో. ఆనంద తీర్థ కమాలాసరసీ మనోజ్ఞ వైకుంఠ విణ్ణగర నామని దివ్యదేశే|
   వైకుంఠ పూర్వ వరవల్లికయా సమేతో వైకుంఠనాథ విభురాసన సన్నివిష్ట:|

శ్లో. సత్యాభివర్దన విమాన ముపాశ్రితస్పన్ శ్రీ మానుదంక వసురాజ విరీక్షితాజ్గ:|
   జ్ఞానాలవాల పరకాల మునీంద్ర కీర్త్య: రాజత్యమంద మతిమానస రాజహంస:||

### పాశురాలు

పా. శలజ్గొణ్డ విరణియనదగల్ మార్వజ్కీణ్డు|
          తడజ్గడలై క్కడన్ద ముదజ్గొణ్డు గన్దకాళై.
    నలజ్గొణ్డ కరుముగిల్‌పోల్ తిరుమేని యమ్మాన్
          నాడోఱుం మగిழ்న్దినిదు మరువియుఱై కోయిల్.
    శలజ్గొణ్డు మలర్ శొరియుమ్‌ మల్లిగై యొణ్ శెరున్ది|
          శెణ్బజ్గళ్ మణనాఱుమ్‌ వణ్ పొழிలినూడే
    వలజ్గొణ్డు కయలోడి విళై యాడు నాజ్గూర్|
          వైగున్ద విణ్ణగరుమ్‌ వణజ్గు మడనెంజే.
                తిరుమంగై ఆళ్వార్-పెరియతిరుమొழி 3-9-1


## చేరే మార్గం
మణిమాడక్కోయిల్‌కు 1 కి.మీ దూరమున గలదు. అర్చకస్వాములను ముందుగా కలసి కొని సేవింపవలసియున్నది
## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
అరిమేర విణ్ణ్గగరం

**అరిమేర విణ్ణ్గగరం** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
తిరునాంగూర్ తిరుపతులలో ఒకటి

## సాహిత్యం

శ్లో. దేశేస్మి న్నరిమేయ విణ్ణగరకే కోట్యాఖ్య తీర్థాంచితే
  సంప్రాప్తో లసదుచ్య శృజ్గ మతులం వైమానమైంద్రీ ముఖ:|
  నాయక్యామృత కుంభవల్లి విలస న్నామ్న్యా కలిఘ్నస్తుత:
  ఆసీన:కుడమాడు కూత్త పెరుమాళ్ రాజత్యుదంకేక్షిత:||

### పాశురం

పా. తిరుమడన్దై మణ్ మడన్దై యిరుపాలుమ్‌ తిగழ
      త్తీవినైగళ్ పోయగల వడియవర్ గట్కెన్ఱుమ్‌
  అరుళ్‌నడన్దు; ఇవ్వేழுలగత్తవర్ పణియవానీర్‌
      అమర్‌న్దేత్త విరున్ద విడమ్‌ పెరుమ్‌ పుగழ் వేదియర్‌వాழி
  తరుమిడజ్గళ్; మழర్‌గళ్ మిగుకైతై గళ్ శెయ్గనీర్
      తామరైగళ్ తడజ్గొడరుమిడజ్గ డొఱువ్ తిగழ
  అరువిడజ్గళ్ పొழிల్ తழுవి ఎழிల్ తిగழு నాజ్గూర్
  అరిమేయ విణ్ణగరుం వణజ్గు మడనెంజే
     తిరుమంగై ఆళ్వార్-పెరియ తిరుమొழி 3-10-1


## వివరాలు

## చేరే మార్గం
మణిమాడక్కోయిల్‌కు చేరువలోనే గలదు.
## చిత్రమాలిక
## ఇవికూడా చూడండి

* వైష్ణవ దివ్యదేశాలు
* నంగూరులోని విష్ణు ఆలయాలు

## మూలాలు

## వెలుపలి లింకులు
శెంపొన్ శెయ్ కోవిల్

**శెంపొన్ శెయ్ కోవిల్** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
ఈ తిరునాంగూర్ తిరుపతులు పదకొండు ఏకాదశరుద్రుల ఆరాధన అందుకుంటున్నాడు.

## సాహిత్యం

శ్లో. శెంపొన్‌శెయ్ నగరేతు నిత్య సరసీ స్వర్ణాఖ్య తీర్థాంచితే
   శ్రీమాన్ పేరరుళాళ నాయక ఇతి స్వర్ణాఖ్యవైమానగ:|
   ప్రాగాస్య స్థితి రల్లిమామలరితి ప్రాప్తోతి శేతే శ్రియం 
   రుద్రావేశిక దివ్యమంగళతను శ్శ్రీమత్కలిఘ్నస్తుత:||

### [[నాలాయిర దివ్య ప్రబంధము|పాశురం]]

పా. పేరణి న్దులగత్తవర్ తొழுదేత్తుమ్‌ పేరరుళాళ నెమ్బిరానై
   వారణి ములై యాళ్ మలర్‌మగళోడు మణ్‌మగళు ముడన్ నిఱ్ప;
   శీరణిమాడ నాణ్గై నన్నడువుళ్ శెమ్మొన్‌శెయ్ కోయిలినుళ్లే
   కారణి మేగమ్‌ నిన్ఱదొప్పానై క్కణ్డు కొణ్ణుయ్‌న్దొழிన్దేనే||
           తిరుమంగై ఆళ్వార్-పెరియతిరుమొழி 4-3-1


## వివరాలు

## చేరే మార్గం
ఈ క్షేత్రమును తిరునాంగూర్‌లోనే ఉంది.
## చిత్రమాలిక
## ఇవికూడా చూడండి

* వైష్ణవ దివ్యదేశాలు
* నంగూరులోని విష్ణు ఆలయాలు

## మూలాలు

## వెలుపలి లింకులు
తిరువత్తేవనార్‌తొగై

**తిరువత్తేవనార్‌తొగై** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
ఒకప్పుడు తిరువెళ్లక్కుళమ్, తిరుక్కావళంబాడి సన్నిధి అర్చకులే ఈ సన్నిధి కైంకర్యమును కూడా చేస్తున్నాడు.

## సాహిత్యం

శ్లో. తేవనార్ తొగై సునామ్ని పట్టణే శోభనాఖ్య నళినీ సమన్వితే|
   శోభనాహ్వయ విమాన మధ్యగ: పశ్చిమాననయుత స్థ్సితిప్రియ:||

శ్లో. దేవనాయక విభు:కడల్ మకళ్ నాయకీ వపుషి మగ్నలోచన:|
   సేవితో వర వసిష్ఠ యోగినా రాజతే కలిహ సంస్తుత స్సదా||

### పాశురాలు

పా. ఇలమెల్లా మముదుశెయ్‌దు నాన్మఱైయుమ్‌ తొడరాద,
    పాలగనా యాలిలైయిల్ పళ్లికొళ్లుమ్‌ పరమ నిడమ్‌,
    శాలివళమ్‌ పెరుగివరుమ్‌ తడమణ్ణి త్తెన్ కరైమేల్,
    శేలుగళుమ్‌ వయల్ నాజ్గై త్తిరుత్తేవనార్ తొగైయే.
        తిరుమంగై ఆళ్వార్-పెరియ తిరుమొழி 4-1-6

## వివరాలు

* దేవతలు గూడి పెరుమాళ్ళను సేవించిన స్థలము గాన తిరుతేవనార్ తుగై యనిపేరు వచ్చింది.

## చేరే మార్గం
తిరునాంగూర్‌కు 1 కి.మీ దూరములో ఉంది. ఈ క్షేత్రమునకు 1 కి.మీ దూరములో అణ్ణన్ కోయిల్ ఉంది.
## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు
వణ్‌పురుడోత్తం

**వణ్‌పురుడోత్తం** భారత దేశంలోని ప్రసిద్ధ వైష్ణవ దివ్యక్షేత్రం.

## విశేషాలు
మీనమాసం చిత్తా నక్షత్రం తీర్థోత్సవము. మణవాళ మహామునుల మంగళాశాసనం.

## సాహిత్యం

శ్లో. సేవ్య శ్శ్రీ పురుషోత్తమాఖ్య నగరే క్షీరాబ్ది తీర్థాంచితే
   నాయక్యా పురుషోత్తమాహ్వయయుజా ప్రాగాస్య సంస్థానగమ్‌|
   సంజీవిగ్రహ దేవయాన విలసద్రూపోసమన్యు:ప్రియం
   శ్రీమంతం పురుషోత్తమ ప్రభుమహం శార్జ్గాంశ యోగిస్తుతమ్‌||


### పాశురాలు

పా. కమ్బమాకడలడై త్తిలజ్గైక్కుమన్ కదిర్ ముడియవై పత్తుమ్‌
    అమ్బినాలఱత్తు;అరశవన్ తమ్బిక్కళిత్తవ నుఱైకోయిల్
    శెమ్బలానిరై శెణ్ముగమ్‌ మాతవి శూతకమ్‌ వాழைగళ్ శూழ
    వమ్బులామ్‌ కముగోజ్గియ నాజ్గూర్ వణ్పురుడోత్తమమే.
            తిరుమంగై ఆళ్వార్-పెరియ తిరుమొழி 4-2-1

## వివరాలు

## చేరే మార్గం
"మణిమాడక్కోయిల్, అరిమేయ విణ్ణగరం,తిరుత్తైట్రియం బలం, వణ్ పురుడోత్తమ్‌" ఈ నాలుగు దివ్య దేశములు ఒకే మార్గములో కలవు
## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## వెలుపలి లింకులు